Projekt „ Na drogy nemáme čas “

Ministerstvo zdravotníctva Slovenskej republiky pridelilo Strednej odbornej škole Jozefa Čabelku v Holíči finančnú dotáciu k prevenčnému projektu pod názvom „ Na drogy nemáme čas “. Projektom pokračujeme v cielenej práci a preventívnych aktivitách na našej škole. Pokračovanie cielenej práce s mládežou v oblasti prevencie závislosti prezentujeme zdravým životným štýlom a využitia aktívneho voľného času v škole prostredníctvom množstva krúžkov. Projekt priamo nadväzuje na celoročnú prácu so študentmi školy v rovesníckej skupine Klubu mladých. Projekt má šesťdňový charakter výjazdového stretnutia, kde si žiaci školy odovzdajú skúsenosti v oblastí závislostí a negatívnych javov v spoločnosti vzájomnou komunikáciou.

 Cieľom projektu je vymieňať si skúsenosti študentov rovesníckej skupiny a ostatných študentov školy, zhodnotiť prevenčnú prácu počas školského roka v škole. Žiaci nadobudnú intenzívnejší kontakt s  pedagógmi, upevní sa optimálna komunikácia medzi  pedagogickým zborom školy a žiakmi. Účastníkom projektu bude prezentovaný zdravý životného štýl a výchova ku zdravému životnému štýlu, rozvoj morálky a charakteru.

 Základnou úlohou je prezentácia zdravého životného štýlu pre cieľovú skupinu účastníkov projektu, predchádzanie drogovým závislostiam. V prípade potreby osloviť a motivovať žiaka ku kontaktu s odborným pracovníkom. Preniesť naučené sociálne zručnosti ostatným žiakom v škole, kamarátom.

Členovia rovesníckej skupiny – peer skupiny prispievajú k priamemu kontaktu s deťmi a mládežou vo sfére negatívnych javov v spoločnosti. Stredná odborná škola Jozefa Čabelku Holíč spolupracuje s odbornými pracovníkmi v danej oblasti, pracovníkmi Okresného riaditeľstva Policajného zboru Skalica a realizuje cyklické vzdelávanie rovesníckej skupiny. V školskom roku 2013/2014 pracuje na škole rovesnícka skupina Klub mladých. Rovesnícka skupina pozostáva z dvanástich žiakov, vedúceho skupiny. Účasť žiakov v rovesníckej skupine je dobrovoľná.

Predpokladaným prínosom je prínosom pomoc ostatným žiakom, respektíve kamarátom v širokom regióne okresu Skalica. Pomoc potrebnému je realizovaná v závislosti podpory rodičov a pedagogického zboru a na základe sebapoznávania, sebauvedomovania sa. Mladí ľudia sa podporujú a povzbudzujú, vzájomne sa počúvajú, čo vytvára pozitívny základ pre dospelý život. Práca v rovesníckej skupine priamo odzrkadľuje to, čo chcú a potrebujú mladí ľudia v skupine. Svoju prácu prezentujú v školskom časopise „ Čabelkopis “. Dôležitý je tok informácií medzi všetkými zložkami, ktoré spolupracujú so školou. V závislosti k uvedenému je perspektíva znižovania negatívnych javov v škole i meste Holíč.

Projekt je priestorovo zabezpečený pre prácu s mládežou v Strednej odbornej škole Jozefa Čabelku v Holíči, v areály chaty Energetik, Krompachy. Materiálne a technické zabezpečenie bude pokryté z časti prostriedkov školy a predmetného projektu. Personálne zabezpečenie projektu pokrývajú pedagogický pracovníci školy.